i'rii1C3

Oikeusministeriölle
Viite	Oikeusministeriön lausuntopyynnöt 22.6.2005
Asia	Lausunto työryhmämietinnöstä 2005:6 "Oikeudenkäynnin julkisuus hallintotuomioistuimissa"
Yleistä

Mietintönsä jättäneen työryhmän tehtävänä oli laatia ehdotus julkisuutta koskevaksi Iainsäädännöksi hallintotuomioistuimissa. Työ perustui aiemmin asiaa pohtineen työryhmän mietintöön ja sen perusteella annettuihin lausuntoihin.

Eläkelautakunta, kuntien eläkelautakunta ja valtion eläkelautakunta (eläkelautakunnat) ovat vakuutusoikeuden alaisia ensimmäisen as-teen muutoksenhakuelimiä silloin, kun haetaan muutosta työeläkejärjestelmien päätöksiin. Eläkelautakunnissa noudatetaan lainkäyttölakina hallintolainkäyttölakia erityislaeista ilmeneviä poikkeuksia lukuun ottamatta. Näin ollen asian käsittely on pääosin samanlaista kuin vakuutusoikeudessa ja samankaltaista kuin hallintotuomioistuimissa.

Tässä lausunnossa käsitellään ehdotuksia vain siltä osin kuin niillä on erityistä merkitystä sosiaalivakuutuksen muutoksenhaussa. Eläkelautakunnat viittaavat myös aiemmin asiassa annettuihin varsin perusteellisiin lausuntoihin.

Eläkelautakunnat toteavat, että ehdotettua lainsäädäntöä on pääpiirteiltään pidettävä sopivana ja ehdotuksen mukaisesti toteutettavana. Eläkelautakunnat kannattavat sitä, että lainsäädäntöteknisesti hallintolainkäytön julkisuudesta säädetään oma laki. Lainkäyttö hallinto‑
asioissa poikkeaa siinä määrin siviili- ja rikosprosessista, että on selkeämpää koota yleisten ja hallintotuomioistuinten säännökset eri lakeihin. Sosiaalivakuutusasioita hoidetaan muutoksenhakuelimissä usein ilman oikeudellista apua ja näin ollen säännösten tulee olla selkeitä ja helposti hahmotettavia.
Eläkelautakunta	Kuntien eläkelautakunta	Valtion eläkelautakunta
Ratapihantie 11, PL 28, 00521 HELSINKI	Ratapihantie 11, PL 90, 00521 HELSINKI	Ratapihantie 11, PL 97, 00521 HELSINKI
Puhelin (09) 7567 6100, Fax (09) 7567 6106	Puhelin (09) 7567 6300, Fax (09) 7567 6314	Puhelin (09) 7567 6200, Fax (09) 7567 6208
yhteinen@elakelautakunta.fi	kirjaamo@kuntienelakelautakunta.fi	yleinen@valtionelakelautakunta.fi
www.elakelautakunta.fi	www.kuntienelakelautakunta.fi

Soveltamisala
Eläkelautakuntien käsityksen mukaan ehdotetun lain oikeudenkäynnistä hallintotuomioistuimissa soveltamisalaa koskevassa 2 §:ssä tulisi selvyyden vuoksi mainita kaikki ne tuomioistuimet ja muutoksenhakulautakunnat, joissa laki tultaisiin soveltamaan, siis myös vakuutus-oikeuden alaiset muutoksenhakulautakunnat.

Diaaritietojen julkisuus

Diaarin merkintöjen julkisuus on sosiaalivakuutusasioissa monitahoinen asia. Kuten aiemmissa lausunnoissamme olemme todenneet, yksityiselämän suoja on oikeudenkäynnin julkisuutta tärkeämpi oikeushyvä. Toisaalta oikeuskäytännön seuraamisen mandollisuus edistää oikeuden toteutumisen läpinäkyvyyttä. Diaarin henkilöä koskevien tunnistetietojen salaaminen ehdotetulla tavalla mandollistanee päätösten laajemman julkistamisen ja oikeustapausten seurannan.

Asiakirjan julkisuus

Oikeudenkäyntiaineistona olevien asiakirjojen julkisuuteen ja salassapitoon sovellettaisiin julkisuuslain ja erityislakien säännöksiä. Tätä työryhmän ehdotusta on pidettävä hyvänä. Koska eläkelautakuntien käsittelemät asiat sisältävät usein yksityiselämän suojan piirin kuulu-via salattavia tietoja, oikeudenkäynnin perusteeksi toimitetuista kyseisistä asiakirjoista ei muilla kuin asianosaisella tai hänen edustajallaan ole oikeutta saada tietoja.

Suullisen käsittelyn julkisuus

Työryhmä on ehdottanut, että suullinen käsittely olisi aina julkista lukuun ottamatta tilanteita, joissa käsitellään salassa pidettäviä tietoja. Ehdotuksen mukaan tuomioistuin voisi jälkimmäisessäkin tilanteessa oikeudenmukaisen oikeudenkäynnin takaamiseksi yksittäistapauk‑
sessa päättää suullisen käsittelyn olevan julkista. Eläkelautakuntien käsittelyssä on lähes poikkeuksetta kysymys yksityiselämän suojaamiseksi salassa pidettävistä tiedoista. Näin ollen olisi parempi, että suullisen käsittelyn julkisuuden osalta eläkelautakunnissa noudatetaan erityislaeista (TEL 20 § 2, KuEL 155 § ja VEL §) ilmenevää menettelyä, joka on sama kuin vakuutusoikeudessa (vakuutusoikeuslain 17 §).

Jos henkilö haluaa luopua yksityiselämän suojastaan esimerkiksi olettaessaan julkisuuden takaavan hänelle oikeudenmukaisemman oikeudenkäynnin, harkinnassa yksityisen asianosaisen mielipide tulee ottaa ehdotetun mukaisesti huomioon.
Eläkelautakunta	Kuntien eläkelautakunta	Valtion eläkelautakunta
Ratapihantie 11, PL 28, 00521 HELSINKI	Ratapihantie 11, PL 90, 00521 HELSINKI	Ratapihantie 11, PL 97, 00521 HELSINKI
Puhelin (09) 7567 6100, Fax (09) 7567 6106	Puhelin (09) 7567 6300, Fax (09) 7567 6314	Puhelin (09) 7567 6200, Fax (09) 7567 6208
yhteinen@elakelautakunta.fi	kirjaamoikuntienelakelautakunta.fi	yleinen@valtionelakelautakunta.fi
www.elakelautakunta.fi	www.kuntienelakelautakunta.fi

Vaikka hallintolainkäytössä hallintoviranomaisella ei ole asianosaisasemaa pelkästään sillä perusteella, että se tehnyt valituksen kohteena olevan päätöksen, tulee päätöksen tehneellä hallintoviranomaisella olla oikeus olla läsnä suljetussa suullisessa käsittelyssä. Tätä työryhmän ehdotusta on pidettävä edelleen asianmukaisena.
Päätöksen julkisuus

Työryhmän ehdotuksen mukaan päätös perusteluineen on julkinen julkisuuslain mukaan. Tällöin eläkeasioissa päädytään vaihtoehtoisesti siihen, että päätöksestä on julkista vain se osa, joka ei sisällä yksityiselämän suojan piiriin kuuluvia salassa pidettäviä tietoja taikka että päätös on julkinen asianosaisen tunnistetietoja lukuun ottamatta.
Päätösharkinnan ja ratkaisuehdotuksen salassapito
Eläkelautakunnat pitävät laaditun ehdotuksen 11 §:ää erittäin tarpeellisena. Päätösharkinnan ja ratkaisuehdotuksen julkisuuden ja salassapidon osalta säännökset ovat olleet tulkinnanvaraiset ja oikeudenkäymiskaaren 1 luvun 7 §:n kanssa ristiriidassa. Tuomioistuinten riippumattomuus edellyttää neuvottelusalaisuuden säilyttämistä. Perusteluissa on tarkennettu salassapidon koskevan myös sivutoimisia jäseniä ja esittelijän ratkaisuehdotusta, joka toimii käytävän neuvottelun ratkaisuehdotuksena. Lainsäädännön läpinäkyvyys edellyttää, että asia ilmaistaan selkeästi ja että julkisuus-pääperiaatteesta poikkeava salassapito määritellään säännöksissä.
Menettelysäännöksistä
Eläkelautakunnissa asiakirjasta tiedon saamista koskevan pyynnön käsittelee hallintopäätöksenä ensivaiheessa kansliapäällikkö tai toimistopäällikkö. Mikäli pyydettyä tietoa ei voida antaa, asia saatetaan jaoston päätettäväksi. Riippumatta siitä onko asia parhaillaan vireillä vai jo aiemmin käsitelty, se ratkaistaan normaalissa lainkäyttömenettelyssä eli jaosto tekee päätöksen lainopillisten asioiden kokoonpanossa esittelijän esittelystä. Samaa menettelyä noudatetaan riippumatta siitä, onko pyynnön esittänyt asiassa asianosainen taikka ulkopuolinen taho. Näitä päätöksiä tehdään vuosittain alle kymmenen kappaletta kussakin lautakunnassa.

Suullisessa käsittelyssä julkisuutta koskevat vaatimukset käsitellään sen hetkisessä ratkaisukokoonpanossa.

Eläkelautakunnat katsovat, että edelleen voidaan noudattaa yllä kuvattua menettelyä silloin, kun julkisuuspäätöksien tekemisessä edellytetään monitahoisempaa juridista pohdintaa. Prosessiekonomisesti selkeissä tapauksissa työryhmän ehdotusta yhden lainoppineen jäsenen (puheenjohtajan) kokoonpanosta voidaan pitää kehittämisen arvoisena. Asia edellyttää kuitenkin muutoksenhakulautakuntia koske-vien organisaatiosäännösten muuttamista eläkelautakuntien yhdistä-mistä koskevan sosiaali- ja terveysministeriössä vireillä olevan uudistuksen yhteydessä.
Eläkelautakunta	Kuntien eläkelautakunta	Valtion eläkelautakunta
Ratapihantie 11, PL 28, 00521 HELSINKI	Ratapihantie 11, PL 90, 00521 HELSINKI	Ratapihantie 11, PL 97, 00521 HELSINKI
Puhelin (09) 7567 6100, Fax (09) 7567 6106	Puhelin (09) 7567 6300, Fax (09) 7567 6314	Puhelin (09) 7567 6200, Fax (09) 7567 6208
yhteinen@elakelautakunta.fi	kirjaamo@kuntienelakelautakunta.fi	yleinen@valtionelakelautakunta.fi
www.elakelautakunta.fi	www.kuntienelakelautakunta.fi

Eläkelautakunnat pitävät erittäin hyvänä sitä ehdotusta, että vakuutusoikeuden alaisten muutoksenhakulautakuntien julkisuusasiassa antamista päätöksistä aina valitetaan vakuutusoikeuteen riippumatta siitä, onko julkisuusasia koskenut vireillä olevaa asiaa vai jo aiemmin päätettyä asiaa. Eläkelautakunnat katsovat myös, että jos vireillä olevassa asiassa muutoksenhakija katsoo eläkelaitoksen menetelleen julkisuusasiassa julkisuus- ja hallintolain säännösten vastaisesti, tämä asia tulisi voida ratkaista pääasian yhteydessä ensimmäisessä muutoksenhakuasteessa eläkelautakunnissa ja sen jälkeen vakuutusoikeudessa.
Helsingissä, syyskuun 2. päivänä 2005

pWrapPolygonVertices8;7;(0,0);(0,15221);(10402,15221);(10402,21593);(21598,21593);(21598,0);(0,0);fBehindDocument0
nikka Kaupp

uheerijohtaja	Toimistopäällikkö untien eläkelautakunta Valtion eläkelautakunta

Outi Antila Puheenjohtaja Eläkelautakunta

Eläkelautakunta	Kuntien eläkelautakunta	Valtion eläkelautakunta
Ratapihantie 11, PL 28, 00521 HELSINKI	Ratapihantie 11, PL 90, 00521 HELSINKI	Ratapihantie 11, PL 97, 00521 HELSINKI
Puhelin (09) 7567 6100, Fax (09) 7567 6106	Puhelin (09) 7567 6300, Fax (09) 7567 6314	Puhelin (09) 7567 6200, Fax (09) 7567 6208
yhteinen(ti?elakelautakunta.fi	kirjaamo@kuntienelakelautakunta.fi	yleinen@valtionelakelautakunta.fi
www.elakelautakunta.fi	www.kuntienelakelautakunta.fi